Source: https://miskolcitorvenyszek.birosag.hu/sajtoszoba?page=10
Timestamp: 2020-08-03 10:15:32
Document Index: 27905751

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság\n', 'bíróság ', 'bíróság ', 'bíróság ', 'bíróság ', 'bíróság ']

Előkészítő ülést tartott az Encsi Járásbíróság a fügödi lincselés ügyében
Szeptember 24-én tartott előkészítő ülést az Encsi Járásbíróság az Encs-Fügöd városrészen történt támadás ügyben, melyben a vádlottak nekirontottak a sértettnek, miután az autójával elütötte egyikük, az úttestre kirohanó gyermekét.
Vagyonelkobzást is elrendelt a másodfokú bíróság a mérai uzsorások ügyében
A Miskolci Törvényszék másodfokú tanácsa szeptember 24-én hirdetett határozatot annak a két vádlottnak az ügyében, akiket uzsora és közokirat-hamisítás miatt felfüggesztett szabadságvesztésre ítélt az elsőfokú bíróság, mert a nehéz helyzetben élő mérai családoknak gyakran kétszáz százalékos kamattal nyújtottak kölcsönöket.
Szabadságvesztésre ítélte a bíróság az ezer forintért rabló férfit
A Miskolci Járásbíróság 2019. szeptember 23-án előkészítő ülésen hozott ítéletet annak a fiatalkorú férfinak az ügyében, aki Miskolcon, egy belvárosi áruház előtt fenyegette meg, majd rabolta ki a sértettet.
Több késszúrással sebesítette meg élettársát, majd nevelt fiaira támadt az ózdi férfi
Emberölés miatt indult büntetőeljárás azzal az ózdi férfival szemben, aki a vád szerint előbb élettársát akarta megölni, majd a nő segítségére siető nevelt gyermekei életét oltotta ki.
Ítéletet hozott a Miskolci Törvényszék a pénzügyőrök és vesztegetőik ügyében
A Miskolci Törvényszék 2019. szeptember 12-én hozott ítéletet annak a négy vezető beosztásban dolgozó pénzügyőrnek és két vállalkozónak az ügyében, akik ellen hivatali vesztegetés és hivatali visszaélés miatt indult büntetőeljárás.
Megverték, majd ágyneműtartóba zárták az idős sértettet – letartóztatásukat rendelte el a bíróság
Éjjel, a saját lakásán támadhatták meg a sértettet azok a gyanúsítottak, akiknek kedden a letartóztatását rendelte el a Miskolci Járásbíróság.
Illegális befektetés ígéretével jutottak mintegy 80 millió forinthoz a gyanúsítottak
A Miskolci Járásbíróság nyomozási bírája egy hónapra letartóztatta azt a négy férfit és egy nőt, akik a gyanú szerint több mint 80 millió forinthoz jutottak a sértettnek tett kábítószer vásárlás ígéretével.
A Miskolci Járásbíróság nyomozási bírája lopás miatt indult büntetőügyben rendelte el a letartóztatását annak a fiatalkorú férfinak, aki a gyanú szerint 2017. novemberében több debreceni lakóházba is betört, majd onnan könnyen értékesíthető vagyontárgyakat hozott el.
Kábítószerrel kereskedtek Ózdon - letartóztatásban a gyanúsítottak
Az Ózdi Járásbíróság nyomozási bírája egy hónapra elrendelte a letartóztatását annak a két férfinak, és egy nőnek, akik a gyanú szerint azért szereztek Budapestről kábítószert, hogy azt Ózdon tovább értékesítsék.
Késsel támadt házastársára a fiatal férfi - a bíróság letartóztatta
A mai napon egy hónapra rendelte el a Miskolci Járásbíróság nyomozási bírája annak a férfinak a letartóztatását, aki a gyanú szerint megakadályozta, hogy házastársa kiszálljon a gépkocsiból, majd először puszta kézzel ütötte, azt követően pedig késsel sebesítette meg őt.